
Nr. 457, datë 19.6.2026
[bookmark: _Hlk509304613]
[bookmark: _Toc183716473]PËR SHPALLJEN E DISA ZONAVE ME PËRPARËSI ZHVILLIMIN E EKONOMISË MALORE NË BASHKINË KOLONJË

Në mbështetje të nenit 100 të Kushtetutës dhe të pikës 1, të nenit 4, të ligjit nr. 20/2025, “Për paketën e maleve”, me propozimin e ministrit të Shtetit për Pushtetin Vendor, Këshilli i Ministrave

VENDOSI:

1. Shpalljen “Zonë me përparësi zhvillimin e ekonomisë malore” të disa zonave në territorin e Bashkisë Kolonjë, si më poshtë vijon:
a) Zona nr. 1, fshatrat Pobickë dhe Radat, pjesë të Njësisë Administrative Qendër Leskovik, Bashkia Kolonjë, qarku Korçë, me sipërfaqe 180 (njëqind e tetëdhjetë) ha, sipas hartës në sistemin KRGJSH;
b) Zona nr. 2, fshatrat Vrepckë dhe Radanj, pjesë të Njësisë Administrative Qendër Leskovik, Bashkia Kolonjë, qarku Korçë, me sipërfaqe 441 (katërqind e dyzet e një) ha, sipas hartës në sistemin KRGJSH;
c) Zona nr. 3, fshatrat Gërmenj, Radanj dhe Shalës, pjesë të njësive administrative Qendër Leskovik dhe Barmash, Bashkia Kolonjë, qarku Korçë, me sipërfaqe 512 (pesëqind e dymbëdhjetë) ha, sipas hartës në sistemin KRGJSH;
ç) Zona nr. 4, fshatrat Barmash dhe Kamnik, pjesë të Njësisë Administrative Barmash, Bashkia Kolonjë, qarku Korçë, me sipërfaqe 371 (treqind e shtatëdhjetë e një) ha, sipas hartës në sistemin KRGJSH;
d) Zona nr. 5, fshatrat Gjonç, Borovë, Taç Lartë, Taç Qëndër, Taç Poshtë, Rehovë, Starie, Selenicë, Psar dhe Kreshovë, pjesë të Njësisë Administrative Qendër Ersekë, Bashkia Kolonjë, qarku Korçë, me sipërfaqe 3 222 (tre mijë e dyqind e njëzet e dy) ha, sipas hartës në sistemin KRGJSH;
dh) Zona nr. 6, fshatrat Qinam, Mollas, Helmës, Shtikë dhe Pepellash, pjesë të Njësisë Administrative Mollas, Bashkia Kolonjë, qarku Korçë, me sipërfaqe 1 849 (një mijë e tetëqind e dyzet e nëntë) ha, sipas hartës në sistemin KRGJSH;
[bookmark: _GoBack]e) Zona nr. 7, fshatrat Qafzez, Boshanj, Psar i Zi, Selenicë e Pishës, Qytezë dhe Çlirim, pjesë të njësive administrative Mollas dhe Çlirim, Bashkia Kolonjë, qarku Korçë, me sipërfaqe 3 330 (tre mijë e treqind e tridhjetë) ha, sipas hartës në sistemin KRGJSH.
2. Shtrirja, kufijtë dhe pikat e hyrjes e të daljes së këtyre zonave përcaktohen në hartën treguese, sipas sistemit KRGJSH, që i bashkëlidhet këtij vendimi.
3. Llojet e aktiviteteve, që do të zhvillohen në këtë zonë, janë: 
a) të zhvillimit ekonomik;
b) të zhvillimit industrial;
c) të zhvillimit turistik.
4. Ngarkohen Ministria e Ekonomisë dhe Inovacionit, Agjencia Shtetërore e Kadastrës dhe Bashkia Kolonjë për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

